**Rámcová kúpna a servisná zmluva č.: /2023**

uzatvorená podľa § 409 a § 536 a nasl. zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač  v predmete zákazky ***„Diagnostika, opravy, servis a náhradné diely riadiacich systémov Teleperm XP, SIMATIC, PHOENIX, WOODWORD* Teleperm XP, SIMATIC, SICAM, WOODWORD a Bently Nevada, zariadení merania a regulácie a turbogenerátora v ZEVO *a výkon dodávateľských prác na zariadeniach meracej a regulačnej techniky v ZEVO“*** realizovanej prostredníctvom informačného systému JOSEPHINE https://josephine.proebiz.com/sk/tender/43111/summary.Predmetom tejto zmluvy je záväzok zhotoviteľa pre objednávateľa vykonať správy riadiacich systémov Teleperm XP, SIMATIC, SICAM, WOODWORD a Bently Nevada, zariadení merania a regulácie a turbogenerátora v Zariadení na energetické využitie odpadu (ďalej len „**ZEVO**“) a vykonať servisné práce na zariadeniach meracej a regulačnej techniky ZEVO (meracie prístroje, prevodníky, ochrany, automatiky, zariadenia ovládania, regulačné obvody a signalizácia) a zabezpečiť školenia obsluhujúcich pracovníkov a dodanie príslušných náhradných dielov (ďalej len „**dielo**“) a záväzok objednávateľa za vykonané dielo uhradiť zhotoviteľovi cenu podľa tejto zmluvy.Podrobná špecifikácia diela je uvedená v prílohe č. 1 – Opis predmetu zákazky, ktorá je neoddeliteľnou súčasťou tejto zmluvy (ďalej len „**príloha č.1**“). |
| **dodacia lehota:** | Zhotoviteľ sa zaväzuje vykonávať dielo podľa objednávok objednávateľa, pričom lehoty na vykonanie diela sú uvedené v prílohe č. 1, ak sa zmluvné strany nedohodli inak.Zhotoviteľ je povinný dodať objednávateľovi náhradné diely (tovar) najneskôr do desiatich (10) dní odo dňa doručenia objednávky, ak sa zmluvné strany nedohodli inak. |
| **miesto plnenia:** | Zariadenie na energetické využitie odpadu (ZEVO), Vlčie hrdlo 72, 821 07 Bratislava |
| **zmluvná cena:** | Uvedená v prílohe č. 2 Cena | **cena je:** | pevná [ ]  ; maximálna podľa rozpočtu [ ]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že v prípade, ak sa vyžaduje zmena alebo akýkoľvek zásah do systémov objednávateľa počas vykonávania diela zhotoviteľom, zhotoviteľ je oprávnený takýto zásah vykonať len s písomným súhlasom objednávateľa.
2. Zmluvné strany sa dohodli, že požiadavky objednávateľa budú uvedené v montážnom denníku zhotoviteľa, pričom odstraňovanie vád/porúch na zariadeniach merania a regulácie (ďalej len „**MaR**“) sa bude vykonávať podľa pokynov vedúcich zamestnancov objednávateľa v ZEVO, pričom pracovník zhotoviteľa (mechanik MaR) bude v ZEVO funkčne podriadený zmenovému majstrovi objednávateľa.
3. Pre vylúčenie pochybností, zhotoviteľ sa zaväzuje viesť presnú evidenciu činností vykonaných v rámci výkonu predmetu zmluvy vo forme montážneho denníka, ktorý bude predkladať na odsúhlasenie objednávateľovi, pričom montážny denník zhotoviteľ začne viesť od momentu začatia výkonu servisných úkonov až do momentu ich ukončenia. Dielo sa považuje za vykonané, splnením predmetu plnenia v čas a v zodpovedajúcej kvalite, o čom bude vypracovaný zápis z odovzdania a prevzatia diela, ktorý bude špecifikovať aj prípadné výkony uskutočnené nad rámec pravidelných výkonov, vždy po skončení príslušného mesiaca.
4. Zmluvné strany sa dohodli, že časť diela môže byť vykonávaná počas odstávok ZEVO. Odstávka ZEVO sa koná každoročne v jesennom a/alebo jarnom termíne. O termínoch odstávok ZEVO bude objednávateľ zhotoviteľa informovať bez zbytočného odkladu po tom, čo bude termín odstávky známy, najneskôr však tridsiatich(30) dní pred plávanou odstávkou ZEVO.
5. Všetky práce, ktoré boli vykonané počas odstávky ZEVO a/alebo nie sú zahrnuté v pravidelnom mesačnom paušále, budú vykonávané zhotoviteľom na základe jeho písomnej cenovej ponuky odsúhlasenej objednávateľom, a budú zhotoviteľovi fakturované samostatne hodinovou sadzbou vrátane všetkých súvisiacich nákladov, t.j. v cenovej ponuke budú zahrnuté cestovné náklady, čas strávený na ceste, obhliadka, analýza riešenia, pomocný materiál a všetky súvisiace náklady, ktoré je potrebné vykonať pre vykonanie diela.
6. Zhotoviteľ sa zaväzuje vykonať dielo odborne, včas a v požadovanej kvalite, bez negatívneho vplyvu na zložky životného prostredia a podľa technickej dokumentácie a príručiek výrobcov, platných technických noriem a v zmysle miestnych prevádzkových predpisov (MPP) a všeobecne záväzných právnych predpisov. Pre vylúčenie pochybností, zhotoviteľ zodpovedá za bezpečnú a spoľahlivú prevádzku zariadení meracej a regulačnej techniky ZEVO, za vedenie predpísanej prevádzkovej dokumentácie, prevádzkového a montážneho denníka a za kvalitu práce vykonanej jeho pracovníkmi.
7. Zhotoviteľ je zodpovedný za to, že dodanie náhradných dielov a vykonanie práce ostatných zhotoviteľov objednávateľa nebudú poškodené a obmedzené jeho činnosťou. Zhotoviteľ je zodpovedný za vykonanie prác a dodanie materiálov, ktorými ho poveril objednávateľ v súvislosti s vykonávaním diela a o tieto je zhotoviteľ povinný sa náležite starať a použiť ich v súlade s požiadavkami objednávateľa. Škody spôsobené porušením záväzku zhotoviteľa podľa tohto bodu tejto zmluvy je zhotoviteľ povinný uhradiť objednávateľovi resp. ostatným zhotoviteľom. Pre vylúčenie akýchkoľvek pochybností, zmluvné strany sa dohodli, že zhotoviteľ zodpovedá za všetky škody, ktoré objednávateľovi vzniknú pri vykonávaní diela počas účinnosti tejto zmluvy a ktoré súvisia s plnením tejto zmluvy.
8. Súčasťou dodaných náhradných dielov (tovaru) je vždy aj príslušná dokumentácia a návod na použitie, príslušné osvedčenia, atesty, certifikáty a protokoly o vykonaných skúškach, záznam zaškolenia obsluhy, a to v slovenskom alebo v českom jazyku.
9. Zhotoviteľ sa zaväzuje zabezpečiť prítomnosť trvalého odborného dozoru (šéfmontér) v čase vykonávania servisných prác podľa tejto zmluvy na účely kontroly a koordinácie počas vykonávania plnenia tejto zmluvy.
10. Zhotoviteľ je povinný odstrániť objednávateľovi reklamované vady do dvadsaťštyri (24) hodín, ak sa zmluvné strany nedohodnú inak. Pre vylúčenie pochybností, v prípade ak sa na vady diela vzťahuje záruka, predávajúci je povinný reklamované vady odstrániť na vlastné náklady. Ostatné ustanovenia čl. XVI VOP týmto nie sú dotknuté.
11. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Predmetom fakturácie budú len skutočne poskytnuté práce a dodané náhradné diely podľa tejto zmluvy. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu.
12. Zhotoviteľ je povinný v čase podpisu tejto zmluvy mať platne uzatvorenú poistnú zmluvu na poistenie zodpovednosti za škodu spôsobenú pri výkone predmetu zmluvy. .. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [●] na poistnú sumu minimálne vo výške 2 000 000 EUR *(slovom: dva milióny eur)*.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

2.1 Táto zmluva sa uzatvára na dobu dvanásť (12) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.

**IV. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:
		1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
		2. materiálov alebo častí diela, ktoré sú výsledkom stavebných prác.
	2. Náklady na vykonanie skúšok znáša zhotoviteľ.
	3. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
	4. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
	5. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
	6. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
	7. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**V. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
	5. Zhotoviteľ sa zaväzuje zabezpečiť dodržiavanie *„Zásady správania sa v areáli OLO“,* ktoré sú zverejnené na webovom sídle objednávateľa <https://www.olo.sk/zasady-spravania-sa-v-areali-olo/>.
	6. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 2. | Cena |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |